text: برينيكى التانيه ( اتوفت حوالى 221 قبل الميلاد ) ، بنت ماجاس ملك قورينه و مرات بطليموس التالت ، أهدت خصله من شعرها للإلاهه ايزيس بعد ما جوزها هزم سوريا. بتقول اسطوره ان خصلة الشعر اختفت و بعدين ظهرت فى السما على شكل مجموعه من النجوم اتسمت برينيكى. قتلها ابنها بطليموس الرابع بعد ما قعد على العرش. فى اواخر يناير 2010 اكتشف الاثريين بقايا لمعبد ليها فى شارع اسماعيل فهمى فى حى كوم الدكه فى اسكندريه، وخبيئه كبيره للتماثيل ضمت لغاية دلوقتى 600 تمثال من العصر البطلمى بأحجام و انواع مختلفه. الاكتشاف مهم حيث انه بيقدم كمان ادله قويه على موقع الحى الملكى فى اسكندريه.